LidanRubinov/Halacha-QA huggingface dataset:
שאלה: החזרת מדים בעת השחרור: לכבוד הרב, לפני זמן מה מצאתי בחדר שלי כמה זוגות מדי א שבוודאות לא שייכים לאף חייל. 1- האם מותר לי להחזיר אותם בעת השחרור מצה"ל (בעוד שבועיים) ולקחת לעצמי את המדים ששמשו אותי. הסיבה לשאלה היא כי אני חייל בחיל האוויר ונראה לי שצה"ל לא מביא מדי א משומשים לחיילים חדשים אם כן לכאורה יש כאן "זה נהנה וזה לא חסר" מכיוון שאין לצה"ל מה לעשות בזה והמדים סתם ייזרקו או שהאפסנאי ייקח אותם לעצמו. (במידה שצה"ל כן מחדש את המדים- יש לי זוג אחד מלוכלך בכתמי זפת ושמן שלא יורדים- האם אותו מותר לי לקחת?) אציין גם שאני פטור ממילואים ולפיכך אם אקח את המדים אשתמש בהם לצורכי מזכרת בלבד ולא לשימוש צבאי עתידי. 2- אני רוצה להשאיר ברשותי את חגורת הא שלי. קניתי בריקושט חגורה זהה. האם מותר לי להחזיר אותה ולהשאיר אצלי את שלי(התרגלתי אליה והיא יותר נוחה לי). אשמח אם הרב יברר גם את השאלה המעשית (מה באמת צה"ל עושה עם המדים?) ומתוך כך את התשובה ההלכתית. אשמח גם לציון מקור הלכתי.
תשובה: כיון שהמדים הם רכוש צה"ל עליך להחזיר אותם לבעל הבית גם אם הלה יחליט לזרוק אותם, אין זה קשור אליך בכלל.
שאלה: הלכות צניעות לכלה: האם נכון הדבר כי לכלה בחתונתה ישנם גדרי צניעות מיוחדים, כגון שמותר לה לפזר את שערה, או לשיר בפני גברים זרים?
תשובה: לא! להיפך בליל כלולותיה, הלילה בו היא מתקדשת (תרתי משמע - לבעלה וכן מתקדשת ומתעלה - יום בו חטאיה מתכפרין וכו') ראוי ונכון להקפיד יותר על גדי הצניעות והקדושה. על כן, מה שאסור לכל אשה אסור גם לכלה. אלא תשמח בחתונתה ותנצל את הלילה הקדוש הזה לרוממות, ולתנופה חדשה לחיים של קודש. בברכת מזל טוב, שתזכו להקים ביתכם על אדני הקודש, בניין עדי עד.
שאלה: כפל שם ה  בקריאת שמע: מדוע בפסוק הראשון של קריאת שמע מופיע שם ה פעמיים, מדוע לא כתוב פשוט "שמע ישרא-ל ה אלוקינו אחד"?
תשובה: האור החיים הקדוש מסביר שיש שתי סיבות לכך שאנחנו מקבלים את עול מלכות ה' עלינו. האחד, היותו אלקינו, כלומר, היותו אלוק טוב מצד עצמו ואין טוב ממנו. והשני אחד, מכך שהוא אחד ואין אלוק אחר זולתו. ואם היה כתוב: ה' אלקינו אחד, היינו חושבים שרק בגלל שאין עוד אנחנו רוצים שיהיה מלך עלינו ולא בגלל טובו.
שאלה: המשך לשאלה בנושא שמיטת כספים: לרב אריאל שאלתי את הרב בהמשך למאמר שפורסם באהבה ואמונה פרשת "ראה", אולם לא קיבלתי תשובה לגבי שיקים ולגבי תכניות חסכון ופקדונות שמתחדשים. השאלה הייתה: "בנושא תכניות ארוכות טווח - גם כאן אותו דבר כמו פקדונות אך בנוסף הרב כתב שהבנק חייב לפרוע את חובו. למיטב ידיעתי, הבנק לא מחויב לפרוע את תכנית החסכון - ישנה אפשרות שהבנק יעמוד על זכותו שלא לפרוע את החסכון גם במחיר של "שבירה" שהינו נמוך ביחס להפקדה. בנושא המחאות - לא ברור לי הסעיף. אם המדובר בשיק בנקאי - הבנק קיבל כסף מזומן והנפיק שיק בנקאי שהבנק חייב לפרוע בכל עת. לדעתי זו אינה הלואה. באם הכוונה הייתה להמחאה רגילה הרי שהבנק לא חייב ללוות כסף מהלקוח על מנת להנפיק לו פנקס שיקים. ישנם לקוחות רבים שפותחים חשבון ומקבלים שיקים ללא שנתנו כל הלואה לבנק. בנוסף, במקרה זה אין חובה על הבנק לפרוע את השיק. במקרה שהלקוח הפקיד כסף בחשבון העו"ש והבנק נתן לו שיקים אכן יש חובה על הבנק לפרוע את השיק אך השאלה היא אם הפקדת הכסף בחשבון עו"ש ולא בפקדון נחשבת כהלואה לבנק?" בנוסף כתבתי על מסגרות האשראי שמתחדשות ובעצם יוצרות מצב של הלואה לתאריך המאוחר משנת השמיטה. עלי לציין שמנסיוני כבנקאי קיים מצב שהבנק יסרב לפרוע תכנית חסכון פקדון לאור מאזני הצמדה של הבנק. בברכת התורה והארץ.
תשובה: אמרתי כבר בעבר שבאשר לשבירת תוכניות יש צורך לברר אצל משפטנים מה ההגדרה המשפטית האם הבנק חייב לתת את הקרן בל עת שיידרש ורק את הרבית וההצמדה אינו חייב, אם כן, זמן הפרעון הוא לפני השמיטה. כל מי ש"הפקיד" כסף בבנק אינו רשאי למשוך אותו, בין ע"י צ'ק בין בדרך אחרת, אחרי שמיטה ה"פקדון"' הינו בעצם חצי הלוואה. לכן חובה לכתוב פרוזבול בדחיפות! אין שום מצוה לוותר לבנקים. הם אינם אביונים.
שאלה: ריבית בתשלומים: אם אני מוכר מוצר בת אחד במחיר 800 ש"ח או בחמישה תשלומים במחיר 1,000 ש"ח (כל ת מאתיים) זה נראה ריבית, אבל לא ברור לי מדוע זה ריבית. את המאתיים ש"ח (הפרש בין 800 ל1000) נחלק לשתי קבוצות. קבוצה א זה 50 ש"ח שזה החזר הוצאות גביה וכלל לא ריבית, שהרי אני צריך לשלם עמלת המחאות דחויות לבנק או לחלופין לשלוח כל חודש שליח לבנק להפקדת ההמחאה בזמן הפרעון. זאת אומרת שהמחיר הוא 950 ש"ח 50 ש"ח החזר הוצאות גביה. קבוצה ב, 150 ש"ח, שגם הם אינן ריבית שהרי המחיר הוא 950 ש"ח בין במזומן בין בתשלומים, אלא שבמקרה של מזומן נעשית פה עיסקה נוספת והיא: אני קונה מהלקוח שקט נפשי (בתשלומים אין שקט נפשי כי מי אמר שישלם) ששווה 150 ש"ח. אז למה בצעם יש פה ריבית?
תשובה: ככלל, כל חפץ שמוכרים בהקפה ביותר משוויו מסתבר שהמוכר מעלה את מחיר החפץ מפני הארכת זמן הת וזה שכר המתנת מעות, ואסור משום אבק ריבית. (ריבית מן התורה היא רק בדרך הלוואה ולא בדרך מקח וממכר). ישנם חמישה תנאים שרק אם כולם מתקיימים מותר למכור בהקפה במחיר הגבוה: א. שהמוכר לא יאמר לקונה שמוכר לו במחיר זה משום שדוחה את זמן הת ב. שאין לדבר מחיר קבוע וידוע אלא נמכר בחנויות במחירים שונים. ג. שהמוכר לא יעלה את מחירו ביותר מעשרים אחוזים מהמחיר הגבוה ביותר שיכול למוכרו במזומן. ד. שהמוכר לא יאמר לקונה שאם ישלם מיד ימכרנו לו בפחות. ה. שהמוכר לא רשם עליו שני מחירים, מחיר נמוך עבור ת במזומן, ומחיר גבוה עבור ת לאחר זמן. (נפוץ בחוברות מכירה של חברות אשראי, ועוד). אדם שבא לקנות מוצרי חשמל או רהיטים או שאר מוצרים שדרך לקנותם בהקפה בכמה תשלומים במחיר גבוה ממחירם במזומן, צריך להיזהר שלא לקנותם בתשלומים במחיר הגבוה אם לא התקיימו כל חמשת התנאים הללו. האיסור הוא הן על הקונה והן על המוכר, כמובן. לשאלתך ביתר פירוט: א. החזר הוצאות גביה, כמו שאר הוצאות המוכר וכן הרווח, נכללים במחיר הסופי ואין להפרידם ממחיר עלות המוצר. ב. אם המחיר האמיתי בכל החנויות הוא 950 במזומן, ואתה מציע ללקוח להוזיל את המחיר ולעשות הנחה אם ישלם במזומן, הרי שזו מחלוקת הפוסקים בין ה"מחנה אפרים" שמתיר, ל"משנה למלך" שאוסר, ודעת רוב האחרונים לאסור בזה מקורות: בבא מציעא סה., שו"ע יו"ד קע"ג סעיפים א-ב ונושאי הכלים שם, משנה למלך הל' מלוה ח,א., מחנה אפרים דיני ריבית סימן לא, ספר מלוה הק הל' ריבית פרק ט'. הרב ניר אביב.
שאלה: בושם להבדלה: אני מעוניינת לדעת, אם ברצוני ליצור ערכה להבדלה, באיזה סוג בושם ניתן להשתמש. האם ניתן להשתמש בשמן ארומתי, ואם כן על איזה סוג מומלץ. מראש,
תשובה: ככלל על הרחת בושם לא מברכים שכן אין בהם את גוף הדבר שעושה את הריח אלא רק הספגת ריח בחומרים כגון אלכוהול וכד'. לכן כדאי לשים בערכה צמח ריחני כמו ציפורן, לואיזה מיובשת וכד'.
שאלה: לבישת תפילין בסליחות: האם מותר להיות עם תפילין בעת הסליחות?
תשובה: קודם זמן תפילין ודאי שלא. לאחר זמן תפילין מותר, אולם נהגו שלא להניחם אלא אחר הסליחות לקראת תפילת שחרית.
שאלה: השלמת מתנות לחתונה: לפני מס שנים השתתפתי בחתונות של חברים מהישיבה ולא הבאתי מתנה. גמרתי בדעתי לתת מתנה בסכום מסויים, ולאחד מהם אף אמרתי זאת, אך ללא התחייבות של ממש. האם בשל היותם בגדר "עניים" ברמה מסוימת - אני מחויב לתת להם את הסכום הנ"ל כיום או שבגלל שאין לי כבר כל קשר אתם, וזה מגוחך להביא עכשיו מתנה, אני פטור?
תשובה: יש דעה שאומרת שאם אדם חשב לתת צדקה, צריך לתת את זה, אבל פה זה לא כ"כ צדקה אלא זה יותר יחסי אנוש ולכן לא נראה שאתה חייב לתת.
שאלה: דיני אבלות בחו"ל: הורי הגיעו לביקור באטלנטה עקב חתונתו של אחי. היום, אימי התבשרה בבשורה המרה שאחיה נפטר בישראל. אימי לא יכולה לטוס לישראל בזמן הקרוב. ושאלתה לעניין: כיצד צריך להתאבל בחו"ל, במיוחד בזמן שבעה?
תשובה: אני משער שאחיה נפטר לפני זמן קצר (פחות מחודש). עליה לנהוג ככל האבלים, לעשות קריעה ולשבת שבעה ימים מיום השמועה. וכן למנות את 30 ימי האבל על האח מהיום ששמעה. אין הבדל בין חוץ לארץ לבין ארץ ישראל. אם החתונה היא בתוך השלושים, אזי כשהאבלה היא אם החתן אפשר להקל שתהיה באולם החתונה ובתנאי שיהיה לה תפקיד מסויים, כמו להגיש מנות או לקבל את האנשים ולהראות להם את מקומם. מחוץ לאולם אפשר לערוך לה שולחן שבו היא תשב ושם יבואו אליה.
שאלה: גבינות קשות בימינו: אני קראתי בקיצור שולחן ערוך שיש גבינות קשות שאחרי אכילתם צריך לחכות 6 שעות לאכילת בשר. מה זה הגבינות האלו, האם יש בדורנו גבינות כאלה?
תשובה: לגבי האיסור לאכול גבינה אחר בשר, כותב הרמ"א: "ויש מחמירין אפילו בבשר אחר גבינה, וכן נוהגין שכל שהגבינה קשה, אין אוכלין אחריה אפילו בשר עוף. ויש מקילין ואין למחות. מיהו, טוב להחמיר". מהי גבינה קשה שיש להמתין אחריה שש שעות? מבאר הט"ז שהכוונה לגבינה שעמדה שישה חודשים, וכן גבינה מתולעת. וטעם האיסור הוא מפני שטעמן של הגבינות האלו חזק מאוד, והוא משאיר טעם בפה לזמן רב. וככל שאחוז החומר היבש בגבינה גבוהה יותר, כך טעמם חזק יותר. לדוגמה: הגבינות הצהובות של 'תנובה' הבשלתן אורכת כחודשיים. אולם יש גבינות אחרות, כגון: פרמזן וקצ'קבל, שהבשלתן כשנה. למעשה כיום, יש בזה כמה שיטות: הרב אלישיב והרב וואזנר שליט"א סוברים שיש בכל גבינה צהובה להמתין שש שעות, שכן איננו יודעים בדיוק כמה זמן עומדת כל גבינה, ואין רישום כזה בכל חנות מכולת. אולם הגר"א קוטלר והגר"מ שטרן זצ"ל סוברים שכיום אין גבינה שצריך להמתין אחריה שש שעות. לספרדים, הרב בן-ציון אבא שאול סובר שיש להמתין שעה אחת בלבד, והרב עובדיה יוסף שליט"א סובר שאין צורך להמתין כלל. ולדעת המחמירים, אין הבדל בין גבינה צהובה רגילה לבין גבינה מותכת (משולש גבינה) או מלוחה, וצריך להמתין גם אחרי אכילת גבינה שנמסה כמו בפיצה. (מקורות: שו"ע יו"ד סי' פט, ב, בש"ך ובט"ז שם, ספר הכשרות פר' י, מט-נ ובהערות שם) הרב אלחנן לוין
שאלה: קדושת הכותל המערבי: א) מה גדר הקדושה של הכותל? האם קדושתו היא מצד היותו הכותל או חלק מהר הבית, או שמא הוא לא הר הבית וכל קדושתו היא קדושת בית כנסת וקדושת ירושלים? ב) שמעתי שיש רבנים שאומרים שעדיף לשמור מרחק מהכותל ובכלל לא להכניס אצבעות לחריצים שלו כי שם זה קדושת מחנה כהונה, מה דעת הרב?
תשובה: בפשטות יש לו קדושה של ירושלים ואין בו קדושה כמו בהר הבית, שמעתי שיש אנשים שנמנעים שלא להכניס אצבעות בצדדים אבל זו חומרא יתירה.
שאלה: עשרים שקל נדירים: חבר נתן לי עשרים שקל ואמר לי לך תקנה בזה איזה משהו. אני הולך בדרך מגלה שהעשרים שקל הללו שווים יותר, עשרים שקל של אספנים. (כנראה חברי לא שם לב לכך) האם מותר לי לקחת את העשרים שקלים הללו ולהחליף אותם בעשרים אחרות?
תשובה: בכדי להכריע בעניין זה, עלינו לדעת את הסיבה שהשטר המדובר שווה יותר מערכו הרגיל. סליחה על העיכוב, שנה טובה! הרב ינון זמיר
שאלה: שתיית נשים מיין של ברית מילה: האם מותר לנשים לשתות מהיין של טקס ברית המילה?
תשובה: מותר. ונהגו ששולחים בסיום הברית את הכוס ליולדת שתטעם מהיין.
שאלה: תפילין נוסח ספרד לעדות המזרח: האם מותר לספרדי להניח תפילין שהם בנוסח ספרד-חסידי? האם יש הבדל בין תפילין עדות המזרח וספרד?
תשובה: יש הבדל בכתיבה וכן בצורת השי"ן שבתפילין של ראש. עדיף שספרדי ינהג כמנהג אבותיו אבל הוא יכול להניח גם תפילין של ספרד. מי שנוהג להניח תפילין של ספרד רצוי שלא יניח תפילין על פי מנהגי עדות המזרח, שלשיטת ספרד יש בכתיבה על פי מנהג עדות המזרח בעיה לכתחילה. הרב שלמה בן יעקב פוירשטין
שאלה: תפילה ובית כנסת: אנו נמצאים כרגע בחו"ל למטרת לימודים,ומתפללים בבית כנסת אורטודוקסי עם מודעות פמיניסטית חזקה, והשאלה להלן התעוררה. מה עמדת ההלכה לגבי מסירת ספר התורה להקפה בעזרת הנשים, האם מותר? ואם כן, איך יעשה, האם ימסר לאחת המתפללות ע"י בעל התפילה או בעל התפילה יבצע את ההקפה בעצמו בעזרת הנשים?
תשובה: הבעיה אינה איך יעבור ספר התורה בין הנשים, אלא עצם הגישה. נניח שאישה תחזיק את הספר האם בכך נגמור עם התביעות ה"שוויוניות"? הרב פיינשטין קבע כלל שרק אם הכונה באמת לשם שמים יש מקום להיעתר להצעות מעין אלו. אולם בדרך כלל המניע הוא חברתי ולא דתי. האם מותר להשתמש בס"ת לשם כך?! מכיוון שאתם אורחים בקהילה אינכם חייבים לעשות אף אחת מהאפשרויות.
שאלה: תפילת מנחה בשעות העבודה: בסיום יום העבודה שלי אני מתפלל מנחה, אני מסיים לעבוד די מאוחר אבל עוד מעט חורף ולא אוכל לחכות עד סוף יום העבודה. בהפסקה שלי אין מספיק זמן גם לאכול וגם להתפלל. האם יהיה מותר לי להתפלל על חשבון שעות העבודה? אני מניח שהמנהל שלי יאפשר לי אם אבקש ממנו אבל חשוב לי לדעת מהי ההלכה היבשה בעניין. חבר שלי אמר לי משהו לגבי חוק שמחייב את מקום העבודה לתת זמן תפילה, האם הרב מכיר את זה?
תשובה: בדרך כלל היום בעל הבית לא מקפיד היום אם אתה מתפלל יחיד וזה רק כמה דקות.
שאלה: מזוזה בבית מלון בחו"ל: האם יש אפשרות ללון בחדר בבית מלון בחו"ל ללא מזוזה או שחובה על יהודי שלן בבית מלון בחו"ל לשים מזוזה בכניסה לחדרו (כי יש לפעמים מצב של סכנה מפני הגויים שיזהו שלן שם אדם יהודי ועוד סיבות נוספות)?
תשובה: אין שום חובה.
שאלה: מנהגי אבל אצל אשכנזים: בעלי נפטר ב-ט באלול. הוסבר לי שאני יוצאת מהשבעה זמנית ביום שישי לפני כניסת השבת ובמוצאי שבת אני יושבת שעה ולאחר מכן יוצאת. כל אחד אומר שאני צריכה לעשות משהוא אחר, אנחנו אשכנזים. חברה אמרה שאחרי שאני קמה אני צריכה ללכת עד הפינה הקרובה לבית ולחזור וגיסי אמר לי שאני צריכה לסובב את הבית 7 פעמים, גם אני לא יודעת אם בכיוון השעון או הפוך. תוכלו לעזור לי בבקשה?
תשובה: ראשית אנו משתתפים בצערך ומקווים שלא תדעי עוד צער. אכן נהוג לצאת מהבית לאחר הקימה מהשבעה, אולם את אינך חיייבת ללכת לשום מקום. בשורות טובות, כתיבה וחתימה טובה.
שאלה: יהודיה המעוניינת להתגרש מבעל גוי: האם יש דרך לכפות גירושין על הבעל במקרה שהאישה יהודיה והבעל גוי? הזוג נשוי כמה עשורים טובים, הגיע לארץ (כזוג נשוי עם ילדים) לפני כחמש עשרה שנה ממדינות חבר העמים. יש לציין שסיבותיה מוצדקות (אפרט במקרה הצורך, רק אומר במשפט שמזה כעשור הוא שיכור והיא עובדת מהבוקר עד הערב לממן את חובותיו, כמו גם לעזור כלכלית לילדים שלהם) היא ביקשה ממנו גט מספר פעמים והוא סרב. אפילו לעזוב את ביתם המשותף הוא אינו מוכן, נוח לו לחיות על חשבונה.
תשובה: על האישה לגשת ולפתוח תיק בבית הדין הרבני האזורי (הקרוב למקום מגוריה) בבקשה להתיר לה להנשא. בית הדין יבדוק את מעמדה כאשר תגיש את כלל המסמכים שיש בידה הקשורים לחיי הנישואים שלה ושל בעלה. למותר לציין שעפ"י תורת ישראל אסור לחיות חיי אישות עם גוי והנישואין עמם אינם תקפים. הרב יהודה אודסר
שאלה: תמונה של הבאבא סאלי וסחיטה בשבת: 1. יש לי בפלא מסך של הבאבא סאלי וכתוב "הקב"ה אנחנו אוהבת אותך" אז רציתי לשאול אם אפשר להכנס לזה לשירותים? 2.האם בשבת מותר לסחוט סמרטוט בשבת כדי לנגב את השולחן, אם לא, אז במה אפשר לנגב כי אם יבש זה לא משאיר סימנים.
תשובה: .1 ראוי לשים בכיס וכד'. 2. אסור לסחוט בשבת בשום דרך ואופן, אלא יש לנקות את השולחן במגבת יבשה. הטוב יותר זה להשתמש במפת ניילון חד פעמית ובסיום הארוחה פשוט לזרוק אותה.
שאלה: כשרות חלב הנרות: א. אמי מדליקה נרות שבת בנרות שעוה של חברת "נר ציון". את הברזל שמחזיק את הפתילה אנו מוציאים בכל מוצש"ק ע"י כפית. האם אין חשש מזה שהשעווה היא חלב, וכיוון שחלב טרף יהיה אסור להשתמש בכפית זו לאחר מכן לצרכים הרגילים. יש לציין שעל אריזת הנרות ישנה חותמת "כשר" בהשגחת הרבנות ירושלים. ב. במידה ואכן זה טרף מה צריך לעשות עם הכפית?
תשובה: כיום עושים על פי רוב את הנרות מחומרים כשרים, כך שאין שום בעיה להוציא את השאריות עם כפית כשרה.
שאלה: ספרי הרב זי"ע: רציתי לשאול את כבוד הרב עם איזה מספרי הרב קוק זי"ע כדאי להתחיל קודם בכדי להבין את דרכו וסגנון כתביו?
תשובה: כדאי להתחיל או בספר אורות התורה או מספר עין איה.
שאלה: ברכת "ברוך שפטרנו" ביום המצווה: הילד נהייה בן 13 בשבת הבאה "פרשת כי תבוא" האם על האבא לומר באותו יום "ברוך שפטרני" או רק יום שני לאחר מכן?
תשובה: נהוג שהאבא מברך על בנו "ברוך שפטרנו" בפעם הראשונה שהוא עולה לתורה או נעשה שליח ציבור, שאז כולם יודעים שהוא בר מצווה. לכן, מאחר ובשבת זו הוא צריך לעלות לתורה, מיד לאחר עלייתו האבא יאמר את הברכה הזו. (ועיין משנ"ב אורח חיים רכה ס"ק ו)
שאלה: שופר בראש השנה לנשים: האם אישה ספרדיה חייבת לפי ההלכה לשמוע שופר בראש השנה? גם אם יש חובה, הבעיה היא שאני אם חד הורית לתינוקת בת 8 חודשים ואיני יכולה ללכת לבית הכנסת, כי אין מי שיהיה עם התינוקת.
תשובה: מעיקר הדין נשים פטורות ממצוות שמיעת קול שופר מפני שזו מצוות עשה שהזמן גרמא, שנשים פטורות ממנה. אולם הנשים נהגו להחמיר על עצמן לבוא לבית הכנסת ולשמוע קול שופר. ולכן אם תוכלי לבוא עם התינוקת לבית הכנסת לשמוע את תקיעת השופר - מה טוב. ואם אינך יכולה - הרי שאת פטורה. ומכל מקום מותר לך להזמין אדם שיתקע לך בביתך לאחר התפילה (ואז אין לברך על התקיעה). לשנה טובה תכתבי.
שאלה: בית הכנסת שהוסיפו לו חדר קטן בצד: בבית הכנסת שבשכונתנו נבנה לפני כשנה חדר קטן עם מנין מצומצם של מתפללים. בצמוד לבית הכנסת ישנו חדר ועכשיו צורף חדר זה לבית הכנסת. מבפנים יש צורת הפתח ללא פתח שמחבר בין שני החדרים הבית הכנסת הישן והחדר הנוסף, האם יכולים חלק מהציבור להתפלל בחדר החדש ולהצטרף למנין או שכולם חייבים להימצא בחדר אחד כדברי מרן? לכאורה נראה ממרן בהלכה יג סימן נה שכולם יהיו בחדר אחד אבל בהמשך הסעיפים מרן מביא מקרים שלא כל הציבור נמצאים יחד ובכל זאת יוצאים ידי חובה ומצטרפים למנין?
תשובה: ע"מ שתהיה התפילה נחשבת למנין יש צורך שכולם יהיו במקום אחד דהיינו בבית הכנסת הגדול, אך כשיש כבר מנין באותו מקום גם אלה שנמצאים בחדר הקטן נחשבים כמתפללים במנין, אבל כשחלק מהמנין יהיו בגדול וחלק מהם בקטן, אין הדבר נחשב למנין כיון שיש צורת הפתח ביניהם.
שאלה: עובר מוקפא: יש לי עובר מוקפא כתוצאה מטיפול IVF שעברתי. העובר מוגדר סוג B כלומר שסיכוייו אינם רבים. מה עושים אם איני רוצה להשתמש בעובר הזה?
תשובה: הרב אליהו שליט"א כתב שעובר שלא משתמשים בו ניתן להשמיד.
שאלה: לימודים בגיל 21: אני בת 21, עובדת בעבודה ממשלתית, בינתיים קבועה. בשנה וחצי האחרונה החלתי להתחרד"ל, ובחודשים האחרונים אף לצאת לשידוכים. בזמן זה החל לקונן בי הרצון ללמוד, בין אם להרחיב אופקים ובעיקר לרכוש מקצוע. אך קיימות מס דאגות שפשוט לא נותנות לי מנוחה. עניין ראשון הוא המקצוע עצמו. יש לי התלבטות בין 3 אופציות, אך עיקר דאגתי היא הגיל שבו אני נמצאת כעת - האם להתחייב ללימודים במשך 3 ואולי אף יותר שנים, שידרשו ממני כוחות עצומים מאחר ואני מתכוונת בעזרת ה לשלב זאת עם עבודה ואז קיים הסיכון שאני אקפיא את נושא השידוכין לא בכוונה, אך מפאת חוסר זמן ואולי חלילה חוסר רצון כוחות נפשיים-פיזיים שעלול להיווצר עקב הלימודים, או שלהפך אכן יהיו נישואין ואז אני אאלץ לשלב את הכל יחד. לא שהקמת בית אמור "להשבית" את הבעל האישה אך עדיין מדובר בקושי יש לציין שרצוני הוא בעל שישב וילמד ואם מדובר ביושב ולומד, אז שתהיה עבודה תורנית כלשהי. אך עד כה לא פסלתי אדם בשל עיסוקו.
תשובה: השכלה ורכישת מקצוע המתאים לנטיותיך חשוב לא רק לצורכי פרנסה, אלא גם לעתידך. חשוב ליצור את האפשרות לעסוק במקצוע קבוע המתאים לך, ולא להשאר "תקועה" לכל החיים במקצוע שבחרת בו באופן זמני. אכן הלימודים דורשים זמן ומאמצים אך עלייך לדעת שככל שהזמן יעבור הקושי רק ילך ויגדל. דחיית הלימודים לא תקל עלייך, ובהרבה מקרים הדחייה של הלימודים מחמת הקשיים הזמניים, הופכת לדחייה קבועה. גם הקמת בית חשובה, ולא כדאי לדחות אותה, ובמקרים רבים מה שיכול להבנות בקלות בגיל צעיר, לא יוכל להבנות בגיל מבוגר, אלא לאחר מאמצים מרובים ועוגמת נפש גדולה. אכן, שני הצרכים הללו - הלימודים והנישואים - דורשים מאמצים מרובים וזמן רב, אך לא כדאי לדחות אף אחד מהם מחמתו של השני. דחיית הלימודם עד לאחר הנישאין יקשו עליך מאוד. ללמוד ולגדל ילדים (ובעל) זה כלל לא פשוט. ודחיית הנישואים עד לסיום הלימודים מעמיד בפני נסיונות קשים, ויכול לגרום לעיכובים גדולים בהקמת נמשפחה. ולכן עצתי, למרות הקושי, לאחוז בזה ובזה. לכי ללמוד וגם למצוא חתן. ודרך אגב, את לא חייבת לוותר על העבודה בגלל זה, את יכול לתכנן את למודיך בצורה שתאפשר לך להמשיך בעבודתך (גם אם המחיר יהיה שתלמדי שנה אחת יותר).
שאלה: שליח ציבור בבית הכנסת: אני משמש כשליח ציבור בבית הכנסת. מתוקף תפקידי אני אחראי על נושא התפילות אם להזמין אחרים לשמש כשליחי ציבור מידי פעם או אם מגיעים תלמידי חכמים מידי פעם ולתת להם את הזכות להתפלל כחזנים. אני נתקל לעיתים בבעיה שיש מספר אנשים ובמיוחד אחד המתפללים שברצונו תמיד לסיים את התפילה מהר, גם בימי חול וגם בשבתות וחגים. כמו כן, על כל דבר תורה או הלכה שאני אומר מתוך הכתוב בסיפרי ההלכות יש לו הערות וכאילו חולק על דברי חכמים. כמו כן, מנסה להסית את הציבור שישתדלו אצל הגבאי להחליף אותי במי שהוא קצת יותר זריז כמו שנקרא חפיפניק. אבקש את יעוץ הרב כיצד לפעול בעניין, לאחר שפניתי לגבאי והוועד ואינם מוכנים לקבל את התפטרותי מתפקידי שאני עושה בהתנדבות וללא כל תמורה.
תשובה: חכמנו האריכו במעלת ה ובעיקר ה בבית ה' - שלא יהיו בו מריבות. וכל כך שנואה המחלוקת לפני ה' עד שעדיף לבחור חזן שאינו כל כך מחזן ראוי אל בעל מחלוקות. וכן גדולה מעלת העובדים עם הציבור לשם שמים, וכל העושה עם הציבור לשם שמים הקב"ה ישלם שכרו. ועל כן אייעץ לך להמשיך בתפקידך ולתרום לקהילה ולמתפללי בית הכנסת, ולהעלים עין מאלה שאינם מרוצים, ולא להיגרר לויכוחים ולמחלוקות. ועוד כדאי מפעם לפעם לשתף את אלה שאינם מרוצים ולהזמינם להיות חזנים או עולים לתורה בעצמם, וכן לתת להם לקרוא את ההלכה במקומך, ומתוך כך שהם ירגישו שותפים הביקורת שלהם כלפיך וכלפי בית הכנסת תלך ותפחת.
שאלה: קונסרבטיבים - למה לא?: רציתי בבקשה לדעת מהו ההבדל ים המהותי והרלוונטי, למה היהדות הקונסרבטיבית יצאה מן התודעה של הציבור האורטודוקסי? אין ספק שהיהדות הרפורמית משנה לחלוטין את פני ההלכה ואף משמיטה דברים שאיננה רוצה, ועל כן יש סיבה למה לא להתייחס עליהם. אך, ע"פ הבנתי המומצמצת, היהדות הקונסרבטיבית רק מתאימה את רוח ההלכה לימינו אנו. (כמו שאני בטוח שישנם המוני בית ישראל אשר יסכימו איתם.) אז למה לא, למה הקונסרבטיבים לא טובה, ממה שונה היהדות הקונסרבטיבית ליהדות הדתית לאומית של ימינו אשר גם באיזה שהוא מקום חידשה והתאימה את רוח ההלכה לימינו? דרך אגב, האם הגיור הקונסרבטיבי מקובל ע"י האורטודוקסיה, באילו עוד דברים הם "מוקצים"?
תשובה: השיטה הקונסרבטיבית קוראת תיגר על סמכותם של ח ושל גדולי הדורות. אומנם הם רואים עצמם קשורים אל עולם האמונה והתורה, אך הם מרשים לעצמם להוסיף ולגרוע על פי סברתם, והצורך שלהם להתאים את ההלכה אל העולם המודרני עובר לפני אמונתם בקדושת ההלכה עצמה. במקרים רבים הם מערבים שיקולים זרים בפסיקת ההלכה, ועל פי ראות עיניהם הם מקרבים או מרחיקים את דעות הפוסקים ראשונים ואחרונים. הויכוח העקרוני שבין האורתודקסיה לקונסרבטיביים אינו על פסק זה או אחר, אלא על עצם היומרה לבחור מה לקיים ומה לא, בלי להתחשב במסורת הפסיקה המקובלת באומה זה דורות רבים. קבלת האומה הוא יסוד מרכזי בעבודת ה', ועולם ההלכה שנקבע בהסכמת האומה אינו יכול להתבטל על ידי יחידים, יהיו חכמים ככל שיהיו. ההתעלמות מעקרונות הלכתיים שנתקבעו בהסכמת האומה כולה ופוסקי ההלכה במשך דורות רבים, וניסיון לעצב את ההלכה מחדש כדי להתאימה לחיים בעולם המודרני מביאים לדחייתם של קונסברטיבים. ובאמת גם על פי שיטתם קרנה של ההלכה לא עולה בעיני הציבור, ולהפך, כאשר ההלכה הופכת להיות כלי משחק בידי כל אחד היא מאבדת את טעמה ואת יחודיותה. והדברים ארוכים. הציבור הדתי לאומי מעולם לא סטה מן הלכה המקובלת באומה מזה דורות רבים, להפך, ציבור זה מתאים את המציאות אל ההלכה, לא את ההלכה אל המציאות. ודווקא בגלל הקפדתו היתרה על קדושת הלכה הוא הולך וגדל בחומר וברוח. גיור קונסרבטיבי אינו גיור על פי ההלכה, ורק גיור על פי בית דין המוכר על ידי הרבנות הראשית נחשב לגיור על פי ההלכה.
שאלה: לגדל ילד בריא בנפשו וברוחו על פי היהדות: האם יש מקורות ביהדות (גמרא וכדו') לגבי משמעות טיפול בתינוק עד גיל 3 דווקא ע"י אימו ולא ע"י מטפלת אחרת או מעון. אשמח אם הרב יוכל לציין מס מקורות בעניין ולהרחיב יותר על התפתחות נפשית ורגשית של תינוקות מגיל 0 ועד גיל 3 כגון: מה יש לעשות בגילאים הנ"ל כדי לגדל ילד בריא רגשית, נפשית ובעל בטחון עצמי. אבקש להדגיש דווקא מקורות מהיהדות.
תשובה: מקומה של האם בחינוך בניה, בעיקר הקטנים, כל כך מרכזי היהדות, עד שחכמנו טבעו מטבע לשון מיוחדת לציין את גדילתו של הילד: "קטן שאינו צריך לאימו" (סוכה כח עמ' ב ועוד). משמע שקודם לגיל זה הוא היה צריך לאימו. ובגמרא (יבמות דףסג א) אמר רבי חייא: "דיינו שמגדלות את ילדנו" כלומר, על כך שהן מגדלות את הילדים אנו חבים להם חוב גדול. ועיקר ההצלחה בלימוד תורה תלו חכמים בחינוך האם בגיל מקודם, על שהן מביאות את בניהן לבית הספר (ועיין סוטה כא א ועוד). ואין הכוונה כאן רק ללפעולה הטכנית של הובלת הילד לבית הספר, אלא להכשרתו להיכנס לבית הספר ולקבל שם תורה מרבו, ועיקר הכשרתו הנפשית של הילד ומוכנותו ללמוד תורה באים לו בגיל הצעיר ממה שהוא סופג בבית מאימו. ואע"פ שבמצוות לימוד תורה חייב רק האב, ובמצוות חינוך, לרוב הראשונים החובה היא על האב ולא על האם, אין זה מפני שהאם אינה מחנכת, אלא בגלל שההשפעה החינוכית של האם נובעת ממנה בצורה טבעית ואין היא צריכה ציווי מיוחד על זה. ורמז לדבר מצאנו בהלכות כיבוד אב ואם (קידושין ל ב): "תניא: רבי אומר: גלוי וידוע לפני מי שאמר והיה העולם שבן מכבד את אימו יותר ואביו מפני שמשדלתו בדברים, לפיכך הקדים הקב"ה כיבוד אב ללכיבוד אם. וגלוי וידוע לפני מי שאמר והיה העולם שבן מתירא מאביו יותר מאימו, מפני שמלמדו תורה, לפיכך הקדים הקב"ה מורא אם למורא אב". החינוך הטבעי של הענקת חום ואהבה ( משדלתו בדברים) נובע מן האם בצורה טבעית, ואילו הקניית הדעת, שבאה בגיל מבוגר יותר, היא תפקידו של האב. כמובן שיש לצרף לזה את חשיבות ההנקה, שכבר האריכו בזה הרופאים והפוסקים, שההנקה עדיפה לתינוק מכל מזון אחר, וסדר הנקה הוא שהבן אצל אימו. ועם חלב אימו הוא יונק את אהבתה ולומד ממנה כיצד לפתח את כוחותיו.
שאלה: חרם על גילוי סוד: גיליתי סוד של אדם כי חשבתי שזה נצרך (לא לטובת אותו אדם אלא כדי למנוע אי נעימות מסויימת) בכל אופן אני מתחרט. האם יש חרם על מי שמגלה סודו של אדם ואם כן, האם אני מוחרם? מה עלי לעשות לגבי זה?
תשובה: זה לא שבגלל זה אתה מוחרם באופן אוטומאטי. מוזכר בגמרא על כמה דברים שאדם עושה אז הוא יהיה בנידוי, תוספות אומרים במקום שצריכים לנדות אותו אבל שהוא יהיה בנידוי אוטומאטי זו לא הכוונה. גם פה לא ייתכן שאתה מוחרם באופן אוטומאטי.
שאלה: גירושין בתוקף?: יש לי חבר אשר לפני 4 שנים לערך התגרש מאישתו לאחר שסבלה מדיכאון אחרי לידה ולא הסכימה לטפל בנושא. כחודש לאחר הגירושין בבית הדין הרבני חזרו הזוג לחיות ביחד חיים זוגיים תקינים לכל דבר כולל קיום יחסי אישות. עד היום הם גרים ביחד, כאשר הבעל מסרב להתחתן מחדש ברבנות בשל הכעס שיש לו על הקלות הבלתי נסבלת שבה התירו לאשתו להתגרש בראשונה. הזוג מגדל ילדה בת 4 ולאחרונה האישה אף נכנסה להריון נוסף. האם מבחינה הלכתית הגירושין תופסים או שמה במידה ובמהלך שלושת החודשים שלאחר הגירושין הזוג חי כזוג נשוי כולל יחסי אישות הגירושין בטלים?
תשובה: א.חיי אישות עפ"י תורת משה וישראל חייבים להיות במסגרת של חופה וקידושין. ב.כל גט שנערך ע"י בית דין רבני של מדינת ישראל הרי הוא תקף וקיים ואינו מתבטל ע"י מעשה כזה או אחר. ג. פעמים ומציאות כזאת של איש ואישה שהתגרשו וחזרו לחיות יחד יוצרת חלות כמו של קידושין והדבר מורכב וצריך להתברר בבית הדין בלבד. הרב יהודה אודסר
שאלה: שבע ברכות בחתונה של חבר שאינו יהודי: חבר לעבודה בצוות שלי ביקש ממני לברך את אחת משבע הברכות של החתונה שלו. תוך כדי השיחה התברר לי שהוא אינו יהודי: אביו יהודי אך אימו לא. החברה שלו היא יהודיה לכל דבר. מה אוכל לקבל על עצמי ככיבוד בטקס כדי לכבד אותו מחד ולשמור על ההלכה מאידך (אני מניח שהיתר לברך אין)? האם ראוי בכלל לכבד אותו בחתונה כזאת עם בת ישראל? לשניהם יש זיקה מועטה ביותר ליהדות.
תשובה: הברכות לבטלה. אין להשתתף בטקס כזה.